Na temelju članka 72., stavka 1. Zakona o komunalnom gospodarstvu („Narodne novine“ broj 68/18, 110/18.- Odluka Ustavnog suda RH i 32/20) i članka 36. Statuta Općine Sveti Ivan Žabno („Službeni glasnik Koprivničko- križevačke županije“ broj 4/21), Općinsko vijeće Općine Sveti Ivan Žabno na sjednici održanoj 2023. donijelo je

**PROGRAM**

**održavanja komunalne infrastrukture**

**na području Općine Sveti Ivan Žabno u 2024. godini**

I.

 Programom održavanja komunalne infrastrukture na području Općine Sveti Ivan Žabno u 2024. godini (u daljnjem tekstu: Program) utvrđuje se opis i opseg poslova na održavanju komunalne infrastrukture s procjenom pojedinih poslova za komunalne djelatnosti za koje se sredstva osiguravaju iz Proračuna Općine Sveti Ivan Žabno za 2024. godinu (u daljnjem tekstu: Proračun) te iskaz financijskih sredstava i izvori financiranja potrebni za ostvarivanje Programa na području Općine Sveti Ivan Žabno u 2024. godini (u daljnjem tekstu: Općina).

II.

 Ovaj Program obuhvaća sljedeće komunalne djelatnosti:

1. Održavanje čistoće javnih površina,
2. Održavanje javnih zelenih površina,
3. Održavanje građevina, uređaja i predmeta javne namjene
4. Održavanje nerazvrstanih cesta,
5. Održavanje javne rasvjete.
6. Održavanje groblja

 1. Održavanje čistoće javnih površina

 Opis i opseg poslova: čišćenje snijega na javnim površinama na području Općine Sveti Ivan Žabno površine u dužini 30 000 m.

 Sredstva za izvršenje radova iz ove točke predviđena su u svoti 3.000,00 EUR-a, a osigurat će se iz sredstava komunalne naknade u iznosu 3.000,00 EUR-a.

 2. Održavanje javnih zelenih površina

 Opis i opseg poslova: uređenje i održavanje parka i postojećeg bunara ispred škole, crkve i Općine u dužini 6000 m², javnih i zelenih površina oko crkve u naselju Sveti Petrar Čvrstec površine 3000 m², održavanje površine oko vage u naselju Sveti Petar Čvrstec površine 1.000,00 m², košnja trave prema potrebi, održavanje zelenila i zamjena dotrajalih sadnica u parku u naselju Sveti Ivan Žabno, ispred crkve, škole te ispred zgrade na Trgu Karla Lukaša 1 u dužini 6000 m².

Sredstva za izvršenje radova iz ove točke predviđena su u svoti 40.000,00 EUR-a, a osigurat će se iz sredstava komunalne naknade u iznosu 40.000,00 EUR-a.

1. Održavanje građevina,uređaja i predmeta javne namjene obuhvaća: održavanje nadstrešnica na

stajalištima javnog prometa i oglasnih ploča, postavu i održavanje ploča s nazivom ulica i trgova i održavanje drugih građevina, uređaja i predmeta javne namjene.

Sredstva za izvršenje radova iz ove točke predviđena su u svoti 10.000,00 EUR-a, a osigurat će se iz sredstava komunalne naknade u iznosu 10.000,00 EUR-a.

4. Održavanje nerazvrstanih cesta

Opis i opseg poslova: održavanje šljunčanih cesta u dužini 15.000 m na cijelom području Općine i to Cirkvena kroz Pavličku ulicu prema Hrsovu, Dragdol prema Glogu, Dragdol prema Selišću, Carova prema Selišću, Hrsovo uz Heraka prema Velikoj uz pravoslavno groblje Lazinac, Kenđelovec kod ciglane prema pruzi, Markovac- Krčevina-Topolik- Kraljica – Bunjak, Ladinec ( od Štefuna prema Ugljenari) uz Kolarića prema Krsniku, Cirkvensko Brdo od Žegera prema crkvi, Cepidlak od Novaka prema rijeci Velikoj, od Obajgora prema mostu na rijeci Velikoj, U Svetom Petru Čvrstecu Jakčini ispod Košćaka, Ervišci, Bukovina, Pašinci, Jambrušići prema kletima, Bušići prema Križnom Drvetu, Kemenovići prema Čordašu, Štefanci prema šumi, Čeredari prema Grabrovcu, Kemenovići prema Jakčinima, Rašćani prema Osuđevu, Na području Treme; Budilovo prema Višnjici, Brestaki prema Lanišću dva puta, Gornje Selo prema Štefancima, Vražje Oko prema Dvorišću, Medačevo prema Višnjici, Grubiševo, Brezovljani uz Kauzlarića, Brezovljani Jošje, Brezovljani prema Remetincu, Škrinjari iza mosta prema Ugljenari, Šofić prema šumi uključujući i svu opremu, uređaje i instalacije, sa svrhom održavanja prohodnosti i tehničke ispravnosti cesta i prometne sigurnosti na njima - redovno održavanje, kao i mjestimičnog poboljšanja elemenata ceste, osiguravanja sigurnosti i trajnosti ceste i cestovnih objekata i povećanja sigurnosti prometa - izvanredno održavanje i obavljanje svih drugih radova održavanja u skladu s propisima kojima je uređeno održavanje cesta)

 Sredstva za izvršenje radova iz ove točke predviđena su u svoti 80.000,00 EUR-a, a osigurat će se iz sredstava komunalne naknade u iznosu 60.000,00 EUR-a i zakupa i prodaje poljoprivrednog zemljišta u iznosu 20.000,00 EUR-a.

 5. Održavanje javne rasvjete

 Opis i opseg poslova: trošak potrošnje električne energije za rasvjetljavanje javnih putova, površina i cesta, usluga održavanja javne rasvjete te tekuće održavanje koje podrazumijeva upravljanje i održavanje instalacija javne rasvjete izmjenom postojećih neispravnih armatura i stavljanje ispravnih te dekorativna rasvjeta.

Sredstva za izvršenje radova iz ove točke predviđena su u svoti 20.000,00 EUR-a, a osigurat će se iz sredstava komunalne naknade u iznosu 15.340,00 EUR-a i Proračuna Općine Sveti Ivan Žabno za 2024. godinu u iznosu 4.660,00 EUR-a.

6. Održavanje groblja

Opis i opseg poslova: Održavanje prostora i zgrada za obavljanje ispraćaja i ukopa pokojnika te uređivanje putova, zelenih i drugih površina unutar groblja u Svetom Ivanu Žabnu, Cirkveni, Cepidlaku, Tremi i Svetom Petru Čvrstecu te uređenje pješačkih staza i postava rasvjete na groblju u Svetom Ivanu Žabnu.

Sredstva za izvršenje radova iz ove točke predviđena su u iznosu 80.00,00 EUR-a, a osigurat će se iz Proračuna Općine Sveti Ivan Žabno za 2024. godinu u iznosu 80.00,00 EUR-a.

III.

 Za veći opseg radova i preostale radove koje će biti nužno izvršiti na održavanju komunalne infrastrukture na području Općine, a koji nisu predviđeni ovim Programom sredstva će se osigurati u Proračunu.

IV.

 Komunalne djelatnosti iz točke II. podtočke 1., 2., 3., 4., 6. ovog Programa obavljat će Općinsko komunalno poduzeće „PARK“ d.o.o. u okviru mogućnosti, raspoložive mehanizacije i zaposlenika, a komunalna djelatnost iz točke II. podtočke 5. povjerit će se pravnim i fizičkim osobama.

V.

 Dinamiku radova na izvršenju ovog Programa utvrdit će općinski načelnik Općine Sveti Ivan Žabno.

VI.

 Ovaj Program primjenjivat će se u pojedinim naseljima prema visini prikupljenih sredstava od komunalne naknade.

VII.

 Ovaj Program objavit će se u «Službenom glasniku Koprivničko-križevačke županije», a stupa na snagu 1. siječnja 2024. godine.

OPĆINSKO VIJEĆE

OPĆINE SVETI IVAN ŽABNO

KLASA: 363-02/23-01/

URBROJ: 2137/19-02/1-23-1

Sveti Ivan Žabno, 2023.

 PREDSJEDNIK:

 Krešimir Habijanec